**PROVEDBENI PLAN OTVARANJA DJEČJEG VRTIĆA SUŠAK**

**(za period od 11.5. do 24.5.2020.)**

**UVOD**

Želeći osigurati sigurno, zdravo, toplo i poticajno okruženje za djecu i zaposlenike u vrijeme pandemije COVID-19 Dječji vrtić Sušak izradio je Provedbeni plan koji se odnosi na djecu, zaposlenike i odrasle osobe koje dovode i odvode djecu u Dječji vrtić Sušak. Primjenjuje se od 11. svibnja 2020. godine te će se prilagođavati aktualnoj epidemiološkoj situaciji.

* Provedbeni plan izrađen je na temelju:
* Uputa za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu od strane Hrvatskog zavoda za javno zdravstvo, izdane 29. travnja 2020. godine
* Preporuke za rad s djecom rane i predškolske dobi u dječjem vrtiću od strane Ministarstva znanosti i obrazovanja, izdane 05. svibnja 2020. godine

Prema Uputama HZJZ u Dječjem vrtiću Sušak osigurana je mogućnost zbrinjavanja djeteta, ako je riječ o djetetu čija su oba roditelja zaposlena ili djetetu koje živi samo s jednim roditeljem te ne postoji druga mogućnost zbrinjavanja djeteta.

Boravak u Dječjem vrtiću Sušak potencijalno može predstavljati veći rizik za zarazu djece s COVID-19, nego obiteljski dom odnosno kućanstvo, posebno ako su ukućani uključeni u takav tip dnevnih obaveza da mogu dosljedno izbjegavati situacije povećanog rizika za zarazu COVID-19.

Preporučuje se ostanak kod kuće djece s kroničnim bolestima kao i djece čiji roditelji/skrbnici/udomitelji ili ukućani imaju jednu od kroničnih bolesti navedenih u Preporukama od strane HZJZ.

Djeci koja imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 nije dozvoljeno ulaziti u Dječji vrtić Sušak.

U Dječji vrtić Sušak nije dozvoljen ulazak i posjet osoba koji nisu djelatnici. Ulazna vrata vrtića su zaključana, a roditelji pri dovođenju i odvođenju djece pozvone.

**ZAPOSLENICI**

* Preporučuje se ostanak kod kuće zaposlenika s kroničnim bolestima kao i onih čiji ukućani imaju kroničnu bolest, te ako ukućani zaposlenika imaju jednu od bolesti navedenih u Preporukama HZJZ ili su starije životne dobi (65 i više godina). Zaposlenici se tijekom boravka kod kuće pridržavaju mjera fizičkog razmaka u odnosu na ukućane kao i pojačane higijene, radi zaštite ukućana.
* Zabranjuje se rad zaposlenicima s temperaturom, respiratornim simptomima i drugim simptomima zarazne bolesti
* Zaposlenici moraju osigurati fizički razmak od 2 m u zatvorenom prostoru u odnosu na druge zaposlenike
* U istom odgojno-obrazovnom prostoru u isto vrijeme smiju boraviti isključivo djeca i odgojitelj iz iste odgojno-obrazovne skupine (maksimalno 9 djece i 2 odgojitelja). Odgojno-obrazovne skupine djece se formiraju na vremenski period od 10 radnih dana. Radno vrijeme odgojitelja (jutarnja smjena) je od 06:30 do 11:30, a drugog odgojitelja (popodnevna smjena) od 11:30 do 17:00 h
* Odgojno-obrazovna skupina djece boravi u jednoj sobi dnevnog boravka djece. Tijekom ovog perioda nije dozvoljeno: grupiranje djece iz jedne odgojno-obrazovne skupine s drugom djecom, odraslom osobom koja dovodi djecu u vrtić te drugim zaposlenicima ustanove na zajedničkim unutarnjim i vanjskim prostorima Dječjeg vrtića Sušak, kao ni grupiranje, te bliski fizički kontakt zaposlenika Dječjeg vrtića Sušak
* Ukoliko je prostorna dimenzija vrtića takva da je ne moguće ne koristiti zajedničke prostorije/prostore isti se koriste na način da u isto vrijeme prolaze samo djeca i odgojitelj iz jedne odgojno obrazovne skupine
* Odgojitelj koji radi u jutarnjoj smjeni prije dolaska djeteta u odgojno-obrazovnu skupinu dezinficirane i osušene igračke stavlja na svoje mjesto te prozračuje sobu dnevnog boravka djece
* Odgojitelj koji radi u popodnevnoj smjeni nakon odlaska zadnjega djeteta iz odgojno-obrazovne skupine dezinficira sve igračke te prozračuje sobu dnevnog boravka djece
* Prostor sobe dnevnog boravka podijeljen je na manji broj centara aktivnosti, a u svakom centru se priprema do 5 poticaja koje je moguće dezinficirati (ostale poticaje pospremiti u ormare). Poticaje je moguće nakon par dana zamijeniti
* Sobu dnevnog boravka djece potrebno je prilagoditi na način da u prostoru budu samo one igračke, pomagala, oprema i sl. koje se mogu dezinficirati (predmeti glatkih i tvrdih površina)
* Kada god vremenske prilike dozvole odgojitelji i djeca borave na vanjskim prostorima Dječjeg vrtića Sušak, prema unaprijed izrađenom rasporedu, na način da djeca iz različitih odgojno-obrazovnih skupina ne borave u isto vrijeme na istom prostoru. Odgajatelji redovito planiraju i pripremaju poticaje za aktivnosti djece na vanjskom prostoru
* Prilikom objeda djeca sjede na način da svako dijete sjedi za svojim stolom, ukoliko zbog prostora to nije moguće odgojitelj raspoređuje djecu za stol na način da razmak između djece bude na udaljenosti od 2 m
* Obroke i napitke za djecu, kuharica ostavlja na kolicima, ispred ulaznih vrata sobe dnevnog boravka djece. Odgojitelj unosi hranu i napitke u sobu dnevnog boravka i daje djeci
* Prilikom popodnevnog odmora, ležaljke za djecu se razmiču na udaljenosti od 2 m. Ležaljke u prostor sobe dnevnog boravka, postavljaju spremačice u vremenskom periodu kada djeca nisu u tom prostoru. Posteljina koja se nalazi na ležaljkama pere se dva puta tjedno
* Za djecu koja nemaju potrebu za popodnevnim odmorom, mirne aktivnosti predviđene su u dijelu sobe koji djeca ne koriste za popodnevni odmor
* U svakoj sobi dnevnog boravka djece vodi se posebna Knjiga pedagoške dokumentacije odgojne skupine za djecu koja se trenutno nalaze u toj skupni (ukoliko se spajaju djeca iz dviju ili više skupina to je također potrebno navesti u knjizi)
* Dječji vrtić Sušak dolje navedenim mjerama provodi pojačanu **higijenu**:
	+ - Svaki zaposlenik je obavezan prije dolaska na posao izmjeriti temperaturu. Izmjerena temperatura upisuje se u Mjesečnu listu za upisivanje tjelesne temperature zaposlenika. Liste stoje u zbornici svakoga PPO-a
		- Spremačice, domar, ekonom, samostalni referent ZNR,ZOP Mjesečnu listu ispunjavaju i drže kod sebe, a kuhinjsko osoblje u kuhinji
		- Zdravstvena voditeljica pregledava upisane vrijednosti izmjerene temperature
		- Spremačica iz jutarnje smjene prva ulazi u vrtić u 06:00 te ulijeva dezinficijens u barijeru za dezinfekciju potplata. Postupak ponavlja svaka tri sata
		- Na ulazu u svaki PPO postavljeno je dezinfekcijsko sredstvo za ruke s uputom za korištenje
		- Zaposlenik nakon ulaska u vrtić odlazi do garderobe te oblači odjeću za rad i obuva prikladnu obuću
		- Po ulasku u Dječji vrtić Sušak svi zaposlenici dezinficiraju mobitel
		- Maske za lice zaposlenici Dječjeg vrtića Sušak koriste opcionalno, osim u trenutku podjele obroka kada je maska obavezna
		- Kuhinjsko osoblje nosi zaštitnu masku
		- Rukavice se ne preporučaju nositi, jer je naglasak na učestalom pranju ruka. Za pranje ruku zaposlenika i djece koriste se jednokratni papirnati ručnici koji se nakon korištenja odbacuju u koš za otpad s poklopcem
		- Spremačice dezinficiraju sve dodirne površine koje koristi veći broj osoba na početku i na kraju svake smjene, a najmanje svaka tri sata
		- Evidenciju „Tjedna nadzorna listi dezinfekcije“ ispunjava spremačica i arhivira u Zbornici svakoga PPO-a
		- Zadnja osoba koja izlazi iz vrtića je spremačica iz poslijepodnevne smjene koja dezinficira sve korištene površine.
* **Odgojno-obrazovni rad** u Dječjem vrtiću Sušak:
* Prilikom planiranja odgojno-obrazovnog rada, a ukoliko nisu sva djeca iz iste odgojno-obrazovne skupine potrebno je osmisliti aktivnosti za međusobno upoznavanje s ciljem razvijanja osjećaja pripadnosti i povezanosti
* Tijekom boravka djeteta u vrtiću važno je očekivati povišene reakcije stresa te posebnu pažnju obratiti njihovoj prevenciji i smanjivanju. Stoga je poticanje i održavanje tople i sigurne emocionalne klime u odgojno-obrazovnoj skupini osnova odgojno-obrazovnog rada u ovom periodu. Odgojitelji to čine tako da:
* U radu daju naglasak na smanjivanje stresa, budući se radi o periodu prilagodbe na veliku promjenu, poput prvog polaska djeteta u vrtić
* Iskazuju puno brižnih ponašanja, puno nježnosti i podrške
* Razgovaraju s djecom o situaciji pandemije, pitaju ih kako su je oni doživjeli, podijele međusobno kako su živjeli u proteklom periodu, što im se svidjelo, a što im je nedostajalo
* Posvećuju posebnu pažnju iskazivanju osjećaja i raspoloženja, potiču emocionalnu pismenost, daju vlastitim primjerom model kako iskazati što osjećamo (osobno, kroz likovno i scensko izražavanje…)
* Provode vježbe disanja, opuštanja tijela
* Rade na prihvaćanju različitosti
* Pričaju o korona virusu, pandemiji i izvanrednim mjerama na djeci primjeren, jednostavan način – cilj je pomoći djeci da razumiju što se oko njih događa. Koriste se i slikovni materijali (slikovnice, sadržaje s web stranica i sl.)
* Djecu se potiče na usvajanje rutine kao što su: pokrivanje usta i nosa pri kašljanju i kihanju te često pranje ruku sapunom i vodom, npr. za vrijeme pranja ruku djeca pjevaju pjesmicu koja traje dvadesetak sekundi, kako bi znali jesu li dovoljno dugo prali ruke
* U radu s djecom vježba se i održavanje socijalne distance, npr. dok djeca sjede na većoj udaljenosti jedno od drugog, vježbaju rastezanje ruku ili „mašu krilima“ i nauče ostaviti dovoljno prostora da ne dodiruju prijatelje
* Njega djeteta provodi se u što kraćem vremenu
* Djeca ne nose zaštitne maske
* Prije odlaska kući, odgojitelj djeci mjeri temperaturu. Nakon svakog mjerenja odgojitelj je dužan toplomjer dezinficirati za slijedeću uporabu.

**ODRASLE OSOBE (roditelj/skrbnik/udomitelj) KOJE DOVODE I ODVODE DIJETE**

* Odrasla osoba koja ima povišenu tjelesnu temperaturu, respiratorne simptome poput kašlja i kratkog daha ili je pod rizikom da je mogla biti u kontaktu s osobama pozitivnim na COVID-19 ili je pod sumnjom da bi mogla biti zaražena s COVID-19, a pogotovo ako je u samoizolaciji, ne smije dovoditi niti odvoditi djecu iz vrtića, kao ni ulaziti na vanjske prostore vrtića
* Odrasla osoba o svakoj sumnji na COVID-19 kod djece ili članova kućanstva, ima obavezu hitno telefonom obavijestiti ravnateljicu, pedijatra te nadležnog epidemiologa
* Roditelji/skrbnici/udomitelji imaju obavezu izmjeriti tjelesnu temperaturu djetetu svaki dan prije dolaska u ustanovu
* U slučaju povišene tjelesne temperature nije dozvoljeno dovođenje djeteta u Dječji vrtić Sušak te je potrebno o tome obavijestiti ravnateljicu Dječjeg vrtića Sušak i pedijatra
* Preporučuje se da u pratnji djeteta bude odrasla osoba koja živi u istom kućanstvu s djetetom
* Odraslim osobama koje dovode i odvode djecu nije dozvoljen ulazak u prostore Dječjeg vrtića Sušak
* Dijete je potrebno dovoditi i odvoditi u vremenu koje je prijavljeno odgajateljima Dječjeg vrtića Sušak
* Pri prvom dolasku djeteta u vrtić odrasla osoba odgojitelju predaje ispunjenu i potpisanu Izjavu (koja se nalazi na mrežnim stranicama Dječjeg vrtića Sušak)
* Odrasla osoba koja dovodi dijete u vrtić pozvoni pri dolasku i pričeka ispred ulaza u vrtić do dolaska odgojitelja koji prima dijete. Prilikom ulaska u vrtić, na barijeri odgojitelj i djeca dezinficiraju potplate, odlaze u garderobu, u sanitarni čvor oprati ruke te nakon toga u prostor sobe dnevnog boravka
* Odrasle osobe dok čekaju da odgojitelj dođe po djecu drže razmak od 2 m
* Dječja pidžama se donosi petkom u vrtić, gdje stoji 48 sati te se koristi u ponedjeljak
* U Dječji vrtić Sušak nije dozvoljeno unošenje igračaka ili bilo kakvih predmeta djece, izuzev bočice i duda za djecu jasličkog uzrasta.

**SUMNJA NA COVID-19**

* Ukoliko za vrijeme radnog vremena zaposlenik dobije temperaturu isti odmah obavještava zdravstvenu voditeljicu koja obavještava ravnateljicu i epidemiologa. Zaposlenik napušta radno mjesto, telefonski se javlja svome izabranom liječniku koji ga upućuje na testiranje. Potrebno je testirati na SARS-CoV-2 sve zaposlenike s povišenom tjelesnom temperaturom ili respiratornim simptomima
* Ukoliko za vrijeme boravka djeteta u Dječjem vrtiću Sušak, dijete dobije temperaturu odgojitelj obavještava zdravstvenu voditeljicu koja obavještava ravnateljicu i epidemiologa. Odgojitelj odmah obavještava roditelja o nastaloj situaciji. Dijete se sa drugom odraslom osobom Dječjeg vrtića Sušak izdvaja iz odgojno obrazovne skupine u zasebnu prostoriju te čeka roditelje.

Izradili:

ravnateljica

stručni tim

 samostalni referent zaštite na radu i zaštite od požara

Dječjeg vrtića Sušak